als_Latn ron_Latn dik_Latn
Pas përjashtimit te Zubizarretes dhe ultimatumit te shoqërisë ndaj trajnerit Luis Enrrike, Barcelona u kundërpërgjigj me nje prove force ndaj tensioneve te ditëve te fundit duke shpartalluar Elche ne takimin e pare te 1/8 te kupës se mbretit. Ne Kamp Nou katalanasit shpartalluan kundërshtarin me rezultatin e thelle 5-0, ndërsa këtë radhe qe nga minuta e pare ishin te gjithë senatoret e skuadrës te cilët nuk harruan te linin shenje ne këtë ndeshje. Skuadra e Luis Enrike mjaft e diskutuar nga media këto kohe zhbllokoi rezultatin ne minutën e 35 kur Neymar shfrytëzoi mjaft mire nje pasim te Luis Suarez. 5 minuta me vone i ashtuquajturi Il Pistolero dyfishoi rezultatin. Ndërsa ne fund te pjese se pare radha i erdhi Lionel Mesit te gjente edhe ai rrjetën nga pika e bardhe e penaltisë. Argjentinasi pas golit u dërgoi dhe nje përshëndetje tifozëve si për te shuar zërat nga media kohet e fundit te lamtumirës nga Barcelona. Ne pjesën e dyte Jordi Alba shënoi golin e katërt, ndërsa Neymar me dopieten e tij vulosi rezultatin përfundimtar 5-0. Me këtë rezultat Barcelona duket se ka prere biletën per ne çerekfinale atje ku prêt fituesin e çiftit Real – Atletiko Madridi. Ne takimin tjetër Sevilja fitoi ne shifrat 2-1 ndaj Granades.
als_Latn